Game Of Thrones-traileren er landet

HBO har netop udsendt den officielle trailer for ottende og sidste sæson af Game Of Thrones, der får premiere den 15. april – om knapt halvanden måned. Det har været meget svært at få bare de mindste visuelle smagsprøver på den kommende sæson, så traileren er i den henseende et rent overflødighedshorn.

Alle hovedpersonerne er med; fra åbningen med Arya over Jon Snow og Daenarys Targaryen til Cersei og Jamie. Og, ja, der er naturligvis også drager. Men kun de to af dem, indtil videre …

Det er knapt to måneder siden HBO udsendte den første teaser-trailer, hvor hovedpersonerne besøgte Stark-familiens begravelseskrypt. Den afslørede meget lidt, men blev alligevel genstand for alskens spekulationer. Med mængden af nye oplysninger i den nye trailer, kan vi forvente en syndflod at teorier på nettet de kommende dage og uger.

https://www.facebook.com/GameOfThrones/videos/534197837082489/

Game Of Thrones sæson otte får som nævnt premiere mandag den 15. april, som traditionen byder er det dagen efter at den har været sendt i USA.

Dette er som nævnt sidste sæson af Game Of Thrones, men vi hungrende GoT-fans godt begynde at glæde os. Seriens forfatter, George R.R. Martin, arbejder på en prequel til GoT – altså en serie, der skal foregå i tiden inden den nuværende serie startede.

Game Of Thrones-traileren er landet